antiklumpningsmidler
Antiklumpningsmidler, tilsætningsstoffer, som forhindrer sammenklumpning af pulverformige stoffer og granulerede levnedsmidler. Sammenklumpning skyldes ofte, at stofferne er vandsugende. Antiklumpningsmidler forhindrer kontakt med fugt ved enten at absorbere fugten eller at overtrække stoffet. Silicater eller kaliumhexacyanoferrat(II) tilsættes bordsalt for at forhindre sammenklumpning.